[{"text_idx": "#000001", "text": "Beste behin, geldialdia egin du Ados Teatroak Saroben, \u201cLagun beltz asko\u201d ikuskizuna prestatu eta jendaurrean erakusteko. Horrela, urriaren 7an aurrrestreinaldia egingo du konpainiak,arratsaldeko 19:00tan."}, {"text_idx": "#000002", "text": "Sarrerak 5 euroko kostua izango du, baina, adi, betiko moduan, 2 sarrerako 4 sorta zozkatuko dira, irailaren 19tik 25era arte izena ematen duten urnietarren artean. Zozketa irailaren 26an egingo da.Zozketan parte hartzeko egin klik ondorengo estekan. Saroben jarritako kutxatilan ere izena eman daiteke zozketan parte hartzeko."}, {"text_idx": "#000003", "text": "Hemen ez gara arrazistak. Hemen denok ditugu lagun beltz asko. Eta gauza asko entzuten da, gero eta delinkuentzia gehiago dagoela, jende horrek lana kenduko digula entzuten da."}, {"text_idx": "#000005", "text": "Gaua luzatzen da eta \u201cbertakoek\u201d hain urrunetik datorrenari lagundu egin nahi diote nola edo hala. Ezin elkar ulertu ordea. Istorio hau, taberna batera bizirik sartu eta bertatik bizirik gabe aterako den atzerritar baten istorioa da, nahigabean, isilpeko sekretuak nahastu baititu. Gauaren bukaeran, gorpu geldo bat tabernako zoruan. Poliziari kontatuko dioten bertsioa, berriz, klasikoa: ez zuen paperik, indarrean sartu zen, lapurtu egin nahi zien. Ikusi bestela, lekuko frogak eta markak. Beraiek lagundu besterik ez zuten egin nahi baina arazoa da ez ziotela ezertxo ere ulertzen. Agian zerbait ulertu izan baliote, han ez zen ezer gertatu izango.Fitxa artistikoa eta teknikoa"}]